stanford-oval/wikipedia huggingface dataset:
ריקרדו פפי
קריירה

פפי נולד באל פאסו שבטקסס למשפחה ממוצא מקסיקני, וגדל בסן אליזריו הסמוכה. בגיל 13 הוא אותר על ידי סקאוט של דאלאס, והצטרף למחלקת הנוער של המועדון.
ב-8 בדצמבר 2018 הוא הפך להחתמה הראשונה של מועדון הכדורגל צפון טקסס (אנ'), קבוצת המילואים של דאלאס שמשחקת בליגה האמריקאית השלישית. הוא ערך את הופעת הבכורה שלו בקבוצה ב-30 במרץ 2019, וכבש שלושער.
ב-11 ביוני 2019 הושאל לקבוצה הבכירה למשחקי גביע ארצות הברית הפתוח, ויום למחרת ערך את הופעת הבכורה שלו בקבוצה.
ב-21 ביוני 2019 עבר לצמיתות לקבוצת הבוגרים, וכבר למחרת ערך את הופעת הבכורה שלו ב-MLS, כשעלה כמחליף בדקה ה-84 בניצחון קבוצתו 3–0 על טורונטו.
ב-27 במרץ 2020 כבש את שער הבכורה שלו בליגה, כשכבש את שער השוויון בדקה ה-96 בתיקו 2–2 עם מונטריאול.
ב-24 ביולי 2021 כבש שלושער בניצחונה של קבוצתו 4–0 על לוס אנג'לס גלאקסי, והפך לשחקן הצעיר ביותר שכובש שלושער ב-MLS.
ב-4 באוגוסט 2021 נבחר להשתתף במשחק האולסטאר של ה-MLS נגד האולסטאר של ליגת העל המקסיקנית. במשחק, שנערך ב-25 באוגוסט, נכנס פפי למגרש כמחליף, ובמהלך בעיטות ההכרעה כבש את הבעיטה המנצחת עבור קבוצתו.
ב-3 בינואר 2022 חתם באאוגסבורג מהבונדלסיגה עבור 20 מיליון דולר. ב-8 בינואר ערך הופעת בכורה בהפסד 1–3 להופנהיים.
ב-31 באוגוסט 2022 הושאל לחרונינגן. ב-11 בספטמבר ערך את הופעתו הבכורה בניצחון 1-0 על קמבור. ב-17 בספטמבר כבש את שערו הראשון בהפסד 2-1 לספרטה רוטרדם.
ב-7 ביולי 2023 חתם לחמש שנים בפ.ס.וו. איינדהובן.
קריירה > קריירת נבחרות

פפי היה זכאי לשחק גם עבור נבחרות ארצות הברית וגם עבור נבחרות מקסיקו, ואף השתתף באימוני הנבחרות הצעירות של שתי המדינות.
באפריל 2019 החל לשחק עבור נבחרת ארצות הברית עד גיל 17, תחת המאמן רפאל ויקי.
ב-26 באוגוסט 2021 זומן על ידי המאמן גרג ברהאלטר לסגל הנבחרת הבוגרת לקראת משחקי מוקדמות מונדיאל 2022. ב-8 בספטמבר 2021 ערך את הופעת הבכורה שלו בנבחרת במשחק נגד הונדורס, בו כבש שער בכורה ובישל שניים נוספים בניצחון נבחרתו 4–1. ב-8 באוקטובר 2021 ערך את הופעתו השנייה בנבחרת, בה כבש צמד בניצחון 2–0 על ג'מייקה.
ריכרד שימפף

| --- | --- |
אין תמונה חופשית
 לידה:  16 במאי 1897 אגנפלדן, האימפריה הגרמנית האימפריה הגרמנית 
 פטירה:  30 בדצמבר 1972 (בגיל 75) דיסלדורף, גרמניה המערבית גרמניה המערבית 
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1915–1945 (כ־30 שנה)
 דרגה:   גנרל לוטננט (לופטוואפה)    גנרל מיור (בונדסוור)
 תפקידים בשירות
 מפקד דיוויזיית השדה של הלופטוואפה ה-21   מפקד דיוויזיית הצנחנים ה-3
 פעולות ומבצעים
 מלחמת העולם הראשונה  מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
גנרל ריכרד שימפף (בגרמנית: Richard Schimpf;‏ 16 במאי 1897 – 30 בדצמבר 1972) היה מפקד בכיר בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

שימפף נולד ב-16 במאי 1897 באגנפלדן, שהשתייכה לאימפריה הגרמנית. בשנת 1915 התגייס שימף לצבא הגרמני הקיסרי, והצטרף לרגימנט הרגלים הבווארי ה-9 (ורדה), ולחם בשורותיו במלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה נשאר שימפף ברייכסווהר, ומילא בו תפקידי פיקוד ומטה. בשנת 1929 הוא נשלח לכהן כמדריך בבית הספר לטיסה שהוקם בברית המועצות, ובשנת 1930 מונה לקצין מטה במחלקת החימוש במשרד המלחמה. בשנת 1932 הוא הועלה לדרגת האופטמן, ובשנת 1935 הוא הצטרף ללופטוואפה והועלה לדרגת מיור. בשנת 1936 הוא הצטרף למשרד התעופה של הרייך, ובשנת 1937 הוא הועלה לדרגת אוברסט לוטננט.
ביוגרפיה > מלחמת העולם השנייה

באוקטובר 1939 הועלה שימפף לדרגת אוברסט, וב-26 במרץ 1940 מונה לקצין מטה בקבוצת ארמיות A עמה לחם במהלך המערכה על צרפת. ב-4 בנובמבר 1940 הוא מונה לראש מטה צי האוויר הרביעי, ולאחר מכן הוא שימש כראש מטה של כמה מיחידות הלופטוואפה, ולחם עמן במהלך מבצע ברברוסה. ב-27 בספטמבר 1942 הועלה שימף לדרגת גנרל מיור, ובדצמבר 1942 הוא מונה למפקד דיוויזיית השדה של הלופטוואפה ה-21, עמה לחם בקרבות בגזרה הצפונית כחלק מהארמייה ה-16. ב-17 בפברואר 1944 הוא מונה למפקד דיוויזיית הצנחנים ה-3, שהייתה חלק מקורפוס הצנחנים ה-2 בפיקודו של אויגן מיינדל. ב-10 ביוני 1944 הגיעו כוחות הדיוויזיה לנורמנדי, ולחמו שם במסגרת הארמייה השביעית, תוך שהם גורמים אבדות כבדות לכוחות בעלות הברית. ב-20 באוגוסט 1944 נפצע שימפף ברגלו במהלך הקרבות, וב-26 באוגוסט הוענק לו עיטור הצלב הגרמני בזהב. ב-6 באוקטובר הוענק לו על פעולותיו את עיטור צלב האבירים של צלב הברזל, וב-6 בינואר 1945 הוא חזר לפקד על הדיוויזיה. שימפף לחם עם הדיוויזיה בקרבות בבלגיה ובגרמניה, ובמרץ 1945 הוא נפל בשבי הצבא הבריטי.
ביוגרפיה > לאחר המלחמה

ב-22 בדצמבר 1947 שוחרר שימפף מהשבי, ובשנת 1957 הוא הצטרף לבונדסוור, שבו שימש כמפקד המחוז הצבאי ה-3 בדיסלדורף בדרגת גנרל מיור, עד לפרישתו ב-30 ביולי 1962. לאחר מכן הוא התגורר בדיסלדורף, עד לפטירתו ב-30 בדצמבר 1972.
| --- | --- |
בקרת זהויות :  GND: 1246518597  VIAF: 6848163813702439110006   WorldCat (עם VIAF): 6848163813702439110006
רשת הטלפון העירונית של מוסקבה

| --- | --- |

 נתונים כלליים
 בורסה:  בורסת מוסקבה (MGTS) 
 תקופת הפעילות:  1882–הווה (כ־142 שנים)
 חברת אם:  МТС
 מיקום המטה:  מוסקבה 
 משרד ראשי:  מוסקבה
 ענפי תעשייה:  טלפון ואינטרנט
 מוצרים עיקריים:  שירותי תקשורת סלולרית ספק שירותי אינטרנט שירותי טלפוניה מקומית ובינלאומית
 הכנסות:  41,125,000,000 רובל רוסי (נכון ל־2021) 
 רווח תפעולי:  15,550,000,000 רובל רוסי (נכון ל־2021) 
 רווח:  15,155,000,000 רובל רוסי (נכון ל־2021) 
 הון עצמי:  100,278,000,000 רובל רוסי (נכון ל־2021) 
 עובדים:  5,000 
  
 www.mgts.ru
 
רשת הטלפון העירונית של מוסקבה (ברוסית: Московская городская телефонная сеть) הוא שמה של חברת מניות ציבורית מן הוותיקות ברוסיה, שהוקמה לראשונה בשנת 1882 כמפעילת רשת הטלגרף של מוסקבה. כיום מספקת שירותי אינטרנט, טלוויזיה, טלפון קווי, תקשורת סלולרית, שירותי צילום של מצלמות נסתרות ועוד בשטחי מוסקבה ובפרבריה.
היסטוריה

12 ביולי 1882 — הוקמה רשת הטלפון העירונית של מוסקבה. ביום זה הוקמה תחנת הטלפון הידנית הראשונה ברוסיה, בביתו של הסוחר פופוב סמוך לגשר קוזנץ במוסקבה..
31 בדצמבר 1898 — נחנך קו הטלפון הבין-עירוני בין מוסקבה לסנקט פטרבורג.
1909 — הותקנו תאי הטלפון הראשונים.
1932 — הוקם שירות מדריך טלפון חינמי בשם "09", בשנת 1937 — הוקם גם שירות הטלפון הדובר במוסקבה "100".
1970 — הותקנה רשת בינלאומית אוטומטית מוסקבה — ברלין — פראג — ורשה.
1980 — רשת הטלפון העירונית קיבלה את הרישיון להפעלת רשת הטלפון במהלך המשחקים האולימפיים. הותקנו כ-80,000 טלפונים, 350 תאי טלפון ואורגנו למעלה מ-15,000 ערוצים וקווי תקשורת ישירה. שירות "09" שירת את אורחי העיר באנגלית, ספרדית, גרמנית וצרפתית.
1982 — החברה חנכה מוזיאון לתולדות התקשורת במוסקבה. אחד המוצגים הידועים הוא תחנת טלפון אוטומטית משנת 1930 שפעלה במשך עשורים רבים.
1986 — הונחו לראשונה קווים של סיבים אופטיים באורך 8.7 קילומטרים.
1992 — החברה הפכה לחברה ממשלתית. למנכ"ל מונה ו.פ. ואסילייב.
1994 — החברה אורגנה מחדש כחברת מניות פתוחה הנסחרת בבורסת מוסקבה.
2002 — החברה החלה לספק שירותי גישה לאינטרנט.
2004 — החלה החלפת מספרים אנלוגיים במספרים דיגיטליים.
2006 — מרכז תקשורת מאוחד החל לפעול. החברה החלה לספק מגוון שירותים בתקשורת סלולרית וקווית.
2007 — הושקו תוכניות לשימוש בלתי מוגבל באינטרנט.
2008 — החברה חיברה למעלה מ-400 תאי טלפון מיוחדים לנכים בכיסאות גלגלים.
2009 — החברה החלה לספק שירותי טלוויזיה דיגיטלית.
2011 — החברה התמזגה עם חברת МТС, אך לא איבדה את עצמאותה ופועלת בנפרד. באותה שנה הושלמה דיגיטליזציה של כלל רשת התקשורת, המאפשרת שמירה על מספר הטלפון גם בעת מעבר דירה לאזור חיוג אחר וללא צורך בהחלפתו.
2012 — החברה החלה בבניית קווי סיבים אופטיים לאינטרנט מהיר בטכנולוגיית GPON.
2013 — החברה קיבלה רישיון כמפעילה וירטואלית (Mobile Virtual Network Operators, MVNO).
2014 — החברה החלה לספק כרטיסי SIM משלה והחלה לספק שירותי גישה לאינטרנט מהיר, טלפוניה, טלוויזיה דיגיטלית ותקשורת סלולרית. החברה הייתה הראשונה ברוסיה לספק אינטרנט במהירות של 500 מגהבייט לשנייה.
2015 — החברה השלימה פריסת תקשורת העברת נתונים עצמאית של סיבים אופטיים בטכנולוגיית GPON. לפי החברה הסיבים מכסים 3.9 מיליון או 95% מכלל דירות המגורים במוסקבה והחלה להפעיל שירותי בית חכם.
רשת הסוואה

כוח מרגמות מוסתר תחת רשת הסוואה
רשת הסוואה היא יריעת בד-רשת המשמשת להסתרת ציוד צבאי (חיילים, כלי רכב, מבנים, אמצעי לחימה ופרטי ציוד וחימוש) בשדה הקרב או בשגרה ומאפשרת הסוואה על ידי הבלעתם ברקע הסביבה וטשטוש קווי המתאר שלהם ("שבירת צורה"). רשת ההסוואה היא האמצעי היעיל והשכיח ביותר להסוואה צבאית. קיימים סוגים רבים ושונים של רשתות הסוואה, בהן רשת בעלת שני צדדים, האחד צבוע בכתמי צבע ירוקים וחומים ומשמש להסוואה בשטח עשיר בצמחייה והשני צבוע בכתמים בצבעי חול ומשמש להסוואה בשטח מדברי. חלק מהרשתות כוללות רכיבים תלת־ממדיים כגון רצועות המתנפנפות ברוח או גבשושיות. רשתות הסוואה יכולות לשמש גם להונאה צבאית שכן טנק דמה עשוי קרטון או פלסטיק ומכוסה ברשת הסוואה דומה לטנק אמיתי ועמדת שמירה נטושה המכוסה ברישול ברשת הסוואה דומה לעמדה פעילה. המושג משמש בהשאלה לתיאור מעשים שמטרתם לכסות ולהסתיר כוונות אמיתיות.
היסטוריה והתפתחות

רשת ההסוואה פותחה בחזית המערבית במלחמת העולם הראשונה על ידי הצייר היהודי-בריטי סולומון ג'וזף סולומון והצייר הצרפתי לוסיאן-ויקטור גירונד דה סבולה (Lucien-Victor Guirand de Scévola), ששימשו כמומחי הסוואה. הצורך ברשתות שיסתירו כוחות ממבט על נוצר עקב פיתוח מטוסי הסיור. סולומון השתמש לצורך כך ברשת דיג בה נשזרו עלי עשב. במהלך מלחמת העולם השנייה נרתמו מתנדבות על מנת לארוג רשתות הסוואה כדי לענות על הביקוש העצום.
רשתות הסוואה מגנות מפני צפייה ויזואלית בתחום הספקטרום הנראה. במהלך הזמן פותחו כלי חישה מרחוק המבוססים על פליטת חום, קרינת רדיו וכיוצ"ב (נקראים גם "חתימה"), שהפכו את הרשת ל"שקופה". במקביל פותחו יריעות הסוואה מחומרים הבולעים חום וקרינה אלקטרומגנטית על מנת להבליע גופים מוסווים גם מאמצעי חישה אלה.
ראו גם

הסוואה צבאית
חליפת הסוואה
מצנפת
הערות שוליים

↑  מבוסס על ההגדרה במילון למונחי צה"ל, אג"ם/תוה"ד 2003
↑  רון בריימן, הגוש השלישי, באתר ynet, 14 בנובמבר 2002: ""חזון בוש" ו"מפת הדרכים" של הנשיא האמריקאי, כמו "שלום" ו"מזרח תיכון חדש" לפני-כן, אינם אלא רשת הסוואה למדינה פלשתינאית בלב הארץ"
↑  עקיבא אלדר, שכחו את הביטחון, באתר הארץ, 1 בדצמבר 2008: "חבל שהבוחר הישראלי יתפתה ליפול ב"רשת הביטחון" שטווים לו פוליטיקאים, שאינה אלא רשת הסוואה לסכנות חמורות שבעתיים מחסרון כיס זמני"
↑  Cubist Slugs
↑  זכרונות מתנדבת שארגה רשתות הסוואה בבריטניה
↑  מוריה בן יוסף, ישראל דיפנס, ‏מבלבלים את האויב: פתרונות הסוואה ישראליים, באתר ‏מאקו‏, 15 באוגוסט 2012
כיסוי טנק סימן 4 ברשת הסוואה לפני קרב קמברה (1917)
רלי מרגלית

| --- | --- |

מרגלית כמפקד מפקדת אלון
 לידה:  1975 (בן 49 בערך)
 מדינה:  ישראל 
 כינוי:  רלי
 השכלה:  אוניברסיטת בר-אילן  אוניברסיטת חיפה 
 השתייכות:   צבא הגנה לישראל
 תקופת הפעילות:  1994–2021 (כ־27 שנים)
 דרגה:   תת-אלוף
 תפקידים בשירות
 מפקד גדוד 74  סגן מפקד חטיבה 460  מפקד חטיבת קרייתי  סגן מפקד עוצבת הפלדה  מפקד מחוז חיפה בפיקוד העורף  מפקד מאמץ חקירות של מפקדת "אלון"  מפקד מפקדת "אלון"
 פעולות ומבצעים
   המערכה ברצועת הביטחון  האינתיפאדה השנייה    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 תפקידים אזרחיים
 הובלת מיזם רפואי באמריקה הלטינית.
 
ישראל (רלי) מרגלית (נולד ב-1975) הוא קצין בצה"ל במילואים בדרגת תת-אלוף. שימש מפקד מפקדת הקורונה הלאומית מפקדת "אלון", מפקד מערך החקירות האפידמיולוגיות של מפקדת "אלון", מפקד מחוז חיפה בפיקוד העורף, סגן מפקד עוצבת הפלדה ומפקד חטיבת קרייתי.
ביוגרפיה

מרגלית התגייס בשנת 1994 לחיל השריון ושירת כלוחם. לאחר קורס מפקדי טנקים וקורס קציני שריון שירת כמפקד מחלקת טנקים. בהמשך שירת כמפקד פלוגה בגדוד 71. לאחר מכן שימש ראש מדור מרכבה בזרוע היבשה. ב-2001 מונה לסגן מפקד גדוד 74. ב-2008 שימש ראש מדור פיתוח מערכות הגנה בזרוע היבשה. במאי 2009 הועלה לדרגת סא"ל ומונה למפקד גדוד 74. בתקופת פיקודו נחשפה פרשת התעללות בחיילים צעירים בגדוד ונרשמה לו על כך הערה פיקודית. לאחר מכן שימש סגן מפקד חטיבה 460. ב-2012 מונה לראש זירת צפון בחטיבת המבצעים. באוגוסט 2015 הועלה לדרגת אל"ם ומונה למפקד חטיבת קרייתי, ושימש בתפקיד עד 11 ביוני 2017. לאחר מכן מונה לסגן מפקד עוצבת הפלדה ושירת בתפקיד זה בין השנים 2017–2018. ב-16 באוקטובר 2018 מונה למפקד מחוז חיפה בפיקוד העורף, וכיהן בתפקיד במהלך התפרצות נגיף הקורונה עד 31 באוגוסט 2020. לאחר מכן מונה למפקד מאמץ חקירות של מפקדת "אלון". ב-14 במרץ 2021 מונה למפקד מפקדת "אלון" ובמסגרת זו קיבל דרגת ייצוג של תת-אלוף. הוא כיהן בתפקיד במהלך הגל הרביעי ובתחילת התפרצות וריאנט האומיקרון. ב-22 בדצמבר 2021 סיים את תפקידו.
בינואר 2022 מונה ליועץ בחברת פנגיאה, המפעילה מעבדת בדיקות קורונה בנמל התעופה בן-גוריון.
מרגלית בעל תואר ראשון בהנדסת אלקטרוניקה מאוניברסיטת בר-אילן ותואר שני בלימודי ביטחון מאוניברסיטת חיפה. נשוי ואב לשלושה.
הערות שוליים

↑  במהלך תפקידו כמפקד מפקדת אלון קיבל דרגת ייצוג של תת-אלוף
↑  טל אריאל אמיר, המכה של חטיבה 188: ריאיון עם המח"ט, באתר nrg‏, 19 במאי 2010
↑   יניב קובוביץ, בכירים במערכת הביטחון: לצה"ל חסרים הידע והיכולת הנדרשים לניהול המשבר, באתר הארץ, 16 באפריל 2020, ‏16 באפריל 2020.
↑  סבב מינוי קצינים בדרגת אל"מ, באתר ערוץ 7
↑  יואב איתיאל‏, השריף החדש של הצפון מפחד רק מדבר אחד: שהקורונה תשבית גם אותו, באתר וואלה, 8 באפריל 2020
↑  יואב לימור, "מפקדת אלון הפכה לסותמת החורים הלאומית, מקומה במשרד הבריאות", ישראל היום, 3 במרץ 2022
↑  מאיר מרציאנו, שבוע אחרי שפרש: "מפקד הקורונה" בצה"ל מונה ליועץ בחברת בדיקות, באתר חדשות 13, 3 בינואר 2022
ביקור הרמטכ״ל, רא״ל אביב כוכבי, במפקדת "אלון" בליווי מפקד פיקוד העורף, האלוף אורי גורדין, ומפקד מערך החקירות האפידימיולוגיות במפקדה, אלוף-משנה, רלי מרגלית, 9 בספטמבר 2020
רמת קליפורניה

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  86°04′00″S 145°10′01″W﻿ / ﻿86.0667°S 145.167°W﻿ / -86.0667; -145.167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמת קליפורניה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמת קליפורניה
 
רמת קליפורניה (באנגלית: California Plateau;‏ היא רמה גלית מכוסה קרח, באורך 48 ק"מ וברוחב שבין 3.6 ל-19.6 ק"מ, המתנשאת לגובה 3,000 מ' בצדו במזרחי של קרחון סקוט. גובהה המקסימלי של הרמה הוא 3,275 מטר בהר בלקברן שבקצה הדרומי שלה. את צדה הצפון-מערבי של הרמה מציינים צוקי הסלע התלולים של מתלול ווטסון; הצד הדרום-מזרחי משתפע בהדרגה אל פני הקרקע המתגבהים של קרח פנים-הארץ.
הסקר הגאולוגי של ארצות הברית מיפה את הרמה על פי מדידות קרקע ומצילומי אוויר של צי ארצות הברית בין 1960 ל-1964, והוועדה המייעצת לשמות אנטארקטיים קראה לה על שם כמה סניפים של אוניברסיטת קליפורניה, ששלחו מספר רב של חוקרים לעבודה באנטארקטיקה.
רילוקיישן

ערך זה עוסק במעבר זמני למדינה אחרת לצורך עבודה או לימודים. אם התכוונתם למעבר קבוע למדינה אחרת, ראו .
ערך זה עוסק במעבר זמני למדינה אחרת לצורך עבודה או לימודים. אם התכוונתם לתוכנית טלוויזיה ישראלית בעלת אותו שם, ראו .
רִילוֹקֶיישֶׁן (מאנגלית: Relocation; על פי האקדמיה ללשון העברית: עִתּוּק) הוא תהליך של מעבר ממדינת תושבות למדינה אחרת והתמקמות בה. למרות שהמונח הושאל מן השפה האנגלית, בשפת המקור המונח Relocation משמש בעיקר למעבר דירה באותו אזור. המונח Expatriate הוא זה המשמש באנגלית בהקשר של מעבר תושבות בין מדינות שונות.
המושג רילוקיישן משמש בעיקר לתקופות קצובות בזמן ולצורכי עבודה או לימודים ואינו זהה לתהליך של הגירה ממדינה למדינה. רילוקיישן לצורכי עבודה הוא תופעה נפוצה שמטרתה העברת אדם בעל מומחיות או ידע למדינה שאין בה מומחיות או ידע זה, לצורכי לימוד והכשרה; או העברת מנהל לצורך ניהול סניף או פעילות מקומית של החברה שמטעמה הוא נשלח; וכן העברת עובד בשליחות דיפלומטית מטעם גוף מדיני. בין המניעים למעבר ניתן לכלול: פיתוח קריירה והתקדמות מקצועית, שיפור ההשכלה האקדמית, או שליחות תעסוקתית אחרת כלשהי.
לפני ביצוע רילוקיישן, על העובד ומשפחתו לוודא כי יש בידם אשרת עבודה ושהייה זמנית (ויזה) במדינה שאליה הם נשלחים, כי הם מכירים את התרבות במדינה וכי הם מודעים לקשיים או לשינויים במדינה.
נהוג להבחין בין ביצוע רילוקיישן למדינות מפותחות, שרילוקיישן אליהן מבטיח תנאי מחיה טובים, דומים לאלה של אוכלוסייה המקומית (מבחינת חינוך, דיור, גישה לשירותי בריאות ומזון) לבין רילוקיישן למדינות מתפתחות, שבהם תנאי המחיה של האדם המבצע רילוקיישן שונים, בדרך כלל מאלה של האוכלוסייה המקומית.
בהיערכות לרילוקיישן יש להביא בחשבון גם שיקולי מס הכנסה וביטוח לאומי, משום שברילוקיישן העובד עלול להיות כפוף בנושאים אלה לכללים של מדינת המוצא (שבה הוא אזרח) ושל מדינת היעד (שבה הוא שוהה ומתפרנס).
היבט חשוב שיש להתייחס אליו ברילוקיישן הוא גידול הילדים במדינה זרה. משפחות רבות נאלצות להתמודד עם הקושי והמורכבות של ילדיהם שעברו ממדינת מולדתם למדינה זרה או נולדו במדינה זרה השונה מארץ מולדתם של הוריהם. תופעה הולכת וגדלה זו ומאפיינה המורכבים, גרמה לטביעת המושג הייחודי: ילדי התרבות השלישית.
רילוקיישן זמני מישראל > ניתוק תושבות

עובד שביצע רילוקיישן מישראל למדינה אחרת יכול להימנע מכפל תשלומי מס בעזרת תהליך הקרוי "ניתוק תושבות". למעשה, בתהליך זה הופך העובד רשמית לתושב חוץ מבחינת מדינת ישראל.
כדי לבצע ניתוק תושבות על העובד לעמוד בתנאי של מגורים במשך לפחות 3 שנים בחו"ל יחד עם משפחתו. אם המשפחה נותרה בישראל, יצטרך להצהיר על "העברת מרכז החיים" למדינת היעד, הדבר נעשה באמצעות טופס ייעודי לרשויות המס, ובמקרה כזה יצטרך גם לספק הוכחות לכך שמרכז חייו עובר למדינה החדשה, לדוגמה: מכירה או השכרה של הבית בישראל, הקפאת חשבונות בנק ישראלים, מכירת עסקים בישראל וכל הוכחה לניתוק אינטרס, בין אם כלכלי ובין אם חברתי, ממדינת ישראל.
רילוקיישן זמני מישראל > חזרה מרילוקיישן

אם העובד ביצע ניתוק תושבות, יוכל לחזור במעמד של "תושב חוזר" ולפנות אל משרד הקליטה לקבלת זכויות שונות, ביניהן: סיוע תעסוקתי, עזרה לילדים בלימודים אם נדרשת, ביטוח בריאות ממלכתי ועוד.
ניתן יהיה במעמד שכזה גם לייבא עד שני משלוחים של רכוש העובד ומשפחתו, על פי מפרט מסוים ובכמות סבירה של חפצים.
עובד שלא ניתק תושבות, אלא התגורר מחוץ לישראל במעמד של תושב ישראלי לא יוכל להנות מהקלות בשילוח רכוש, ובמידה ויבחר לשלוח ציוד / רכוש יצטרך לבצע זאת בתהליך של ייבוא אישי, כמו כל אזרח ישראלי המבקש לשלוח דבר מה מחו"ל לישראל.
עם החזרה לישראל קובע החוק שורה של הטבות מס לתקופה מסוימת לגבי רווחים מנכסים שנצברו בחוץ לארץ ועדיין בבעלות החוזר.
ראו גם

פרוור
ילדי התרבות השלישית
לקריאה נוספת

Tadmor, C.T., Galinsky, A.D., & Maddux, W.W. (2012). Getting the most out of living abroad: Biculturalism and integrative complexity as key drivers of creative and professional success. Journal of Personality and Social Psychology, 103, 520-542.
ראג'ה קומארי

| --- | --- |
קומארי בטקס פרסי ה-iHeartRadio משנת 2019 שהתקיים בלוס אנג'לס, קליפורניה
קומארי בטקס פרסי ה-iHeartRadio משנת 2019 שהתקיים בלוס אנג'לס, קליפורניה
 לידה:  11 בינואר 1983  (בת 41) קלרמונט, קליפורניה
 שם לידה:  סבטה יאלפרגדה ראו
 מוקד פעילות:  הודו • ארצות הברית
 תקופת הפעילות:  מ-2012
 עיסוק:  ראפרית, זמרת-יוצרת, פזמונאית
 סוגה:  פופ • דאנס • היפ-הופ
 כלי נגינה:  קול • כלי מקלדת • גיטרה
 חברת תקליטים:  אפיק
 http://rajakumari.com/
 פרופיל ב-IMDb
סבטה יאלפרגדה ראו (באנגלית: Svetha Yallapragada Rao, ובטלוגו: శ్వేత యల్లాప్రగడ రావు; נולדה ב-11 בינואר 1986) היא זמרת-יוצרת, ראפרית ופזמונאית הודית-אמריקאית, הידועה כמי ששיתפה פעולה ביחד עם אמנים כמו גוון סטפאני, איגי אזליה, פיפת' הרמוני, נייף פארטי ופול אאוט בוי. כמו כן, היא בולטת ככותבת שירים שהפכו ללהיטים כמו "Change Your Life" ו-"Centuries". בשנת 2016 זכתה בפרס הפופ של BMI. בשנה שלאחר מכן, השתתפה בלהיט "Done Da Da" של מיסארי.
ביוגרפיה

ראג'ה קומארי נולדה כסבטה יאלפרגדה ראו להורים טלוגיים בקלרמונט, קליפורניה. קומארי בעלת תואר ראשון בלימודי דת, בדגש על דתות דרום אסיה. הוריה מילאו תפקיד חשוב בפיתוח דמותה ההודית והכשירו אותה להיות רקדנית קלאסית הודית שהתחילה להופיע בגיל 5. בריאיון לרולינג סטון סיפרה ראג'ה קומארי כי היה לה קשה כנערה בדרום הודו שגדלה בלוס אנג'לס והוסיפה שהייתה בודדה. בעודה בכיתה ה', האזינה קומארי למוזיקת היפ-הופ כמו The Score של פוג'יז.
עד גיל 14, היא הייתה ידועה בכיוני "הנסיכה ההודית" (IP) או "ראג'ה קומארי".
קריירה

קומארי כתבה, הופיעה או ביצעה שירת רקע במספר שירים בולטים כולל סינגל הפלטינה הכפולה "Centuries" של פול אאוט בוי, הלהיט "Change Your Life" של הראפרית איגי אזליה, Brave Enough של לינדזי סטירלינג ו-"Set Me Free" של באז לורמן. בהמשך, לקחה חלק ביצירת האלבום Reflection של פיפת' הרמוני. היא לקחה חלק ביצירת השיר "Like Mariah" של פיפת' הרמוני וטייגה שנכתב על הזמרת-יוצרת האמריקאית מריה קארי, ועל העובדה שהיא האישה השלישית הנמכרת ביותר בכל הזמנים באמריקה.
בשנת 2017 השתתפה קומארי בלהיט "Done Da Da" של זמר ה-R&B והפופ הלבנוני-קנדי מסארי. בין היתר, שיתפה פעולה עם גוון סטפאני באלבום, This Is What the Truth Feels Like, שיצא לאור בדצמבר 2016. קומארי הוציאה מיקסטייפ בשם Curry Sauce Vol. 1, ומיני-אלבום בשם, The Come Up.
בשנת 2019 הוציאה קומארי את המיני-אלבום השני שלה, Bloodline.
דיסקוגרפיה > מיקסטייפים

2016: Curry Sauce Vol. 1
דיסקוגרפיה > מיני-אלבומים

2016: The Come Up
2019: Bloodline
הערות שוליים

↑  Gwen Stefani: How Making My New Album Saved My Life, Time (באנגלית)
↑  Raja Kumari | Biography, Albums, Streaming Links, AllMusic (באנגלית)
↑  BMI Honors Taylor Swift and Legendary Songwriting Duo Mann & Weil at the 64th Annual BMI Pop Awards, BMI.com, ‏2016-05-11 (באנגלית)
1 2  Massari - Done Da Da (Official Video), נבדק ב-2021-08-14
1 2 3  All hail the Raja Kumari!, archive.telanganatoday.com
↑  Sashidhar Adivi, ‘The Indian Princess’ of rap, Deccan Chronicle, ‏2020-06-11 (באנגלית)
↑  My culture is in my art: Rapper Raja Kumari, Hindustan Times, ‏2019-08-07 (באנגלית)
↑  Indian-American rapper Raja Kumari to WION: One day I will bring a Grammy home, WION (באנגלית)
↑  “My parents poured all their Indianness in me!” Raja Kumari talks about what makes her the bridge between the East and the West, Hindustan Times, ‏2019-01-27 (באנגלית)
↑  COVER STORY: How Raja Kumari Embraced Culture and Controversy -, My Site, ‏2020-03-13 (באנגלית אמריקאית)
↑  Fall Out Boy – Centuries, נבדק ב-2021-08-14
↑  Iggy Azalea (Ft. T.I.) – Change Your Life, נבדק ב-2021-08-14
↑  Reflection by Fifth Harmony, Genius (באנגלית)
↑  Fifth Harmony (Ft. Tyga) – Like Mariah, נבדק ב-2021-08-14
↑  "Mariah Carey, who’s simply the third best-selling female in America."
↑  This Is What The Truth Feels Like (Deluxe), נבדק ב-2021-08-14
↑  Curry Sauce Vol. 1 MIXTAPE, SoundCloud (באנגלית)
↑  The Come Up, נבדק ב-2021-08-14
↑  BLOODLINE, נבדק ב-2021-08-14
| --- | --- |
בקרת זהויות :  ISNI: 0000 0004 0766 6622  LCCN: no2016135063  MusicBrainz: f7191ea9-8c91-48cc-b076-b02d00ae68f9  VIAF: 81147662963160551188   WorldCat (עם VIAF): 81147662963160551188
ריקרדו סרברה

| --- | --- |
אין תמונה חופשית
 לידה:  1976 (בן 48 בערך) מאלגה, ספרד 
 מדינה:  לונדון, בריטניה
 השכלה:  בית הספר המלכותי לבלט 
 מקצוע:  רקדן
 
ריקרדו סרברה (בספרדית: Ricardo Cervera) הוא רקדן ומורה לבלט ממוצא ספרדי המתגורר בלונדון.
ביוגרפיה

סרברה נולד בשנת 1976 במאלגה שבספרד וגדל בטורמולינוס שבחבל אנדלוסיה. בגיל 7 החל ללמוד מחול לאחר שצפה עם אחותו בשידור של מופע הבלט רומיאו ויוליה בטלוויזיה, בהשתתפותם של מרגוט פונטיין ורודולף נורייב. סרברה התמיד בלימודי הבלט במשך 10 שנים במקביל ללימודים בבית ספר רגיל. בגיל 16, לאחר שהשתתף בתוכנית קיץ של האופרה המלכותית באנגליה, הוזמן סרברה להצטרף לבית הספר המלכותי לבלט ועבר לאנגליה.
קריירה מקצועית

עם סיום לימודיו בשנת 1993 הצטרף ללהקת הבלט המלכותי, בשנת 1996 קודם לדרגת ארטיסט ראשון, בשנת 1999 לדרגת סולן ובשנת 2002 הגיע לדרגת סולן ראשון. ב-2014 מונה סרברה כאסיסטנט של מנהל הבלט, ושנה לאחר מכן פרש מקריירת הריקוד. סרברה הוכשר כקורפטיטור בתוכנית חונכות של קרן פרדריק אשטון ועבד כאסיסטנט של הכוריאוגרף ליאם סקרלט, בין השאר על הפקת הבלט הנזל וגרטל. הוא גם יצר מספר תפקידים, כולל מיילס (תור הבורג) ותפקידים ב-מר וורדלי החכם, חדר הטבחים, טרייסט, שלושה שירים - שני קולות, קונטרפונקט חשמלי, אינפרה, תרגיל אש חיה ו-24 פרלודים.
לאורך השנים לימד סרברה בלט בספרד, יפן ומדינות נוספות, ומאז 2019 הוא מלמד בבית הספר של הבלט המלכותי בלט קלאסי לגברים, pas de deux ורפרטואר, כולל יצירות מפתח מהבלט המלכותי. במהלך מגפת הקורונה התנסה לראשונה בלימוד בלט מרחוק וללא אפשרות לשימוש בסטודיו.
קריירה מקצועית > יצירות בכיכובו

רומיאו ויוליה - בתפקיד מרקוציו
מנון - בתפקיד הראשי של מנון לסקו
מפצח האגוזים - בתפקיד הנס-פיטר
הנערה הסוררת - בתפקיד כפול של קולאס ואלן
סינדרלה - בתפקיד ליצן החצר
ז'יזל - בתפקיד הילריון (2007)
סיפור החורף - בתפקיד אנטיגונוס
אגם הברבורים - לצד לאורה מוררה
היפהפייה הנמה
כרומה
אינפרה
הרפתקאות אליס בארץ הפלאות
חיים אישיים

סרברה מתגורר בלונדון עם בן זוגו, העובד בטלוויזיה כמפיק-במאי של סרטי תולדות האמנות.